חברת סמסונג אלקטרוניקס מציגה בכנס CES בלאס ווגאס, שתי תוספות לסדרת ה- Series 7 PC: Series 7 Chronos עם יכולות ביצוע מקצועיות באריזה דקה וקלה וה- Series 7 Ultra אשר מניף את סדרת האולטרבוק לרמה גבוהה יותר, עם כוח מחשוב חזק יותר ויכולות מגע וגרפיקה מתקדמות.
סדרה 7 החדשה של סמסונג משלבת באופן טבעי את המחשבים לחיי היומיום של הצרכנים, תוך שמירה על ניידות מרבית וזמינות מכל מקום. "שנת 2012 הייתה שנה מכרעת עבור מוצרי ה- PC של סמסונג- הרחבנו את קו המוצרים שלנו, תוך חשיבה על כל האלמנטים החדשניים ודרישות הצרכנים, דבר שהוביל לגידול משמעותי בתעשייה" מספר ירון דרורי מנהל תחום מחשבים , סמסונג אלקטרוניקס ישראל "גם בשנת 2013, נמשיך להתמקד בחדשנות ובמוצרים המותאמים לסגנון החיים של הלקוח, תוך שמירה על העיצוב היוקרתי וסטנדרטים של ביצוע. שתי הסדרות החדשות הן רק דוגמא למה שניתן לצפות מסמסונג בשנה הקרובה".
הסדרה החדשה של סמסונג- Series 7 Chronos מספקת יכולות ביצוע מקצועיות באריזה דקה וקלה יותר. למחשבים בסדרה כוח עיבוד משופר למשתמשים מקצועיים ופתרון תוכנה חדש-המאיץ את המחשב, ומספק כ- 150% עלייה במהירות הגלישה והרצת יישומים, תוך ניצול הזיכרון הקיים.
פונקצית ה- " Ten-finger multi-touch" מעשירה את חוויית השימוש ומאפשרת למשתמש לתקשר ישירות דרך המסך, בנוסף למשטח המגע והמקלדת. לסדרה החדשה Series 7 Chronos גוף אלומיניום מעוצב, מעבד Intel® ארבע ליבות עוצמתי, זיכרון של עד GB16, יכולת אחסון של עד TB1 וגרפיקה חיצונית של GB2 במארז דק של 20.9 מ"מ.
סדרת Series 7 Chronos מאפשרת יצירה של תוכן כבד לשימוש מקצועי ביעילות מרבית בכל מקום ובכל זמן. לסדרת המחשבים רזולוציה גבוהה, תצוגת Full HD (1920X1080), בהירות של 300nit, סאונד עשיר ורמקולים JBL®, גרפיקה עשירה למשימות הקשות ביותר וחיי סוללה ארוכים של עד 11 שעות. המחשב מתעורר ממצב רדום תוך 2 שניות בלבד, מוכן לפעולה תוך פחות מ- 12 שניות, כך שהוא מוכן בהתראה הקצרה ביותר לכל פעולה של המשתמש.
Series 7 Ultra , סדרת מחשבי אולטרבוק הראשונה בתוך סדרה 7 של סמסונג, מספקת ניידות מרבית בגוף קל ודק במיוחד מאלומיניום מלא ומהווה את סדרת האולטרבוק המושלמת למולטימדיה, עם מאפייני תצוגה וסאונד חזקים במיוחד.
למחשבים הניידים תצוגת Full HD (1920X1080), בהירות של 350nit, רמקולים JBL וגרפיקת AMD® לחוויית השימוש המושלמת. תצוגת המחשב הנייד הינה בהירה ורחבה יותר מדגמים קודמים, עם זווית צפייה של 178 מעלות, כך שניתן בקלות רבה לשתף תוכן מולטימדיה עם משפחה וחברים או תכני עבודה במשרד.
למחשבים הניידים חיי סוללה של עד 8 שעות, מעבד Intel® Core™ i5 או i7 וזיכרון SSD של עד GB 256 לשימוש עוצמתי, אפילו של המשתמשים התובעניים ביותר. לסדרת המחשבים יכולות מגע אינטואיטיביות "עשר אצבעות" וזמן אתחול של עד 6 שניות לפרודוקטיביות מלאה גם בדרכים. 3 יציאות USB, יציאת LAN וחריץ אבטחה דק. קיימת גם אפשרות לקישוריות באמצעות G LTE4**3G/, לחיבור נוח מכל מקום.
** אפשרות יצרן, בכפוף לזמינות רשתות סלולר תומכות.